Indkaldelse til ordinær generalforsamling | NPinvestor\nUdgivet den 04-06-2020 | kl. 09:00 |\nSelskabsmeddelelse 02 2020/21\nAllerød den 4. juni 2020\nBestyrelsen for Matas A/S indkalder til selskabets ordinære generalforsamling, der afholdes\ntirsdag den 30. juni 2020 kl. 16.00\nhos Gorrissen Federspiel, Axeltorv 2, 1609 København V\nAf hensyn til den fortsatte risiko for smittespredning af COVID-19 og regeringens forsamlingsforbud opfordrer Matas til, at aktionærer ikke deltager fysisk på generalforsamlingen. Aktionærer opfordres i stedet til at udøve deres aktionærrettigheder ved at afgive fuldmagt til bestyrelsen eller ved at brevstemme forud for generalforsamlingen. Aktionærer vil have mulighed for at følge generalforsamlingen live via webcast. Generalforsamlingen vil blive afholdt på dansk, og der vil ikke blive serveret forplejning.\nMed henblik på at begrænse den fysiske deltagelse i generalforsamlingen vil Matas alene være repræsenteret ved Selskabets bestyrelsesformand, administrerende direktør og finansdirektør.\n1. Bestyrelsens beretning om selskabets virksomhed i det forløbne regnskabsår.\n2. Fremlæggelse og godkendelse af revideret årsrapport for 2019/20 med revisionspåtegning.\n3. Forslag om fordeling af årets overskud i henhold til det godkendte regnskab.\n4. Meddelelse af decharge til bestyrelsen og direktionen.\n5. Godkendelse af vederlagsniveau til bestyrelsen for regnskabsåret 2020/21.\n8.  Behandling af forslag fremsat af aktionærerne og/eller bestyrelsen. \na) Forslag om bemyndigelse til at erhverve egne aktier\nb) Forslag om ændring af vedtægternes § 5.2 vedrørende opdatering af standarddagsordenen for ordinære generalforsamlinger\nc) Forslag om godkendelse af selskabets opdaterede vederlagspolitik\nd) Forslag om bemyndigelse til dirigenten\nDe fuldstændige forslag\nAd dagsordenens punkt 1\nBestyrelsen foreslår, at bestyrelsens beretning tages til efterretning af generalforsamlingen.\nAd dagsordenens punkt 2\nBestyrelsen foreslår, at den reviderede årsrapport for 2019/20 godkendes af generalforsamlingen.\nAd dagsordenens punkt 3\nBestyrelsen indstiller, at der på baggrund af den aktuelle usikkerhed om de økonomiske og samfundsmæssige rammebetingelser i 2020/21, samt bestyrelsens beslutning om at styrke Matas' likviditet og reducere gearingen, ikke udbetales udbytte for regnskabsåret 2019/20. Resultatet for regnskabsåret 2019/20 allokeres således til overført resultat som angivet i årsrapporten.\nAd dagsordenens punkt 4\nBestyrelsen foreslår, at generalforsamlingen meddeler decharge til bestyrelsen og direktionen.\nAd dagsordenens punkt 5\nBestyrelsen foreslår, at generalforsamlingen godkender uændrede honorarer til bestyrelsens medlemmer for 2020/21 svarende til et grundhonorar på DKK 300.000, hvor formanden modtager 2,5 gange grundhonorar og næstformanden modtager 1,5 gange grundhonorar for deres udvidede opgaver. Formanden for revisionskomitéen modtager i alt 1,25 gange grundhonorar for sit hverv som bestyrelsesmedlem og formand for revisionskomitéen.\nAd dagsordenens punkt 6\nEfter vedtægterne afgår de af generalforsamlingen valgte bestyrelsesmedlemmer hvert år. Valg sker for perioden frem til næste ordinære generalforsamling.\nBestyrelsen foreslår genvalg af følgende medlemmer af bestyrelsen, idet bestyrelsesmedlem Christian Mariager har meddelt bestyrelsen, at han ikke genopstiller:\nLars Vinge FrederiksenLars FrederiksenSigne Trock HilstrømMette MaixBirgitte Nielsen\nBestyrelsen foreslår valg af Henrik Taudorf Lorensen som nyt medlem af bestyrelsen.\nEn beskrivelse af de af bestyrelsen foreslåede kandidater fremgår af bilag 1.\nAd dagsordenens punkt 7\nBestyrelsen foreslår genvalg af Ernst & Young Godkendt Revisionspartnerselskab, CVR-nr. 30 70 02 28, som revisor i overensstemmelse med revisionsudvalgets indstilling. Revisionsudvalget er ikke i forbindelse med sin indstilling blevet påvirket af tredjeparter og har ikke været underlagt nogen aftale med en tredjepart, som begrænser generalforsamlingens valg til visse revisorer eller revisionsfirmaer.\nAd dagsordenens punkt 8.a.\nBestyrelsen foreslår, at generalforsamlingen bemyndiger bestyrelsen til i perioden indtil næste ordinære generalforsamling at lade selskabet erhverve egne aktier for op til 10 % af aktiekapitalen, idet selskabets besiddelse af egne aktier ikke på noget tidspunkt må overstige 10 % af aktiekapitalen. Købsprisen må ikke afvige mere end 10 % fra børskursen på Nasdaq Copenhagen på købstidspunktet.\nAd dagsordenens punkt 8.b.\nBestyrelsen foreslår, standarddagsordenen for ordinære generalforsamlinger som angivet i vedtægternes\n§ 5.2 opdateres, således at fremlæggelse af selskabets vederlagsrapport til vejledende afstemning optages som punkt e på standarddagsordenen. Dette foreslås for at imødekomme selskabslovens nye krav i § 139 b, hvorefter selskabet er forpligtet til at indstille en vederlagsrapport til vejledende afstemning fra og med den ordinære generalforsamling i 2021.\nSom følge heraf foreslås det, at vedtægternes § 5.2 opdateres og får følgende ordlyd:\n"5.2 Dagsordenen for den ordinære generalforsamling skal omfatte følgende:\nBestyrelsens beretning om selskabets virksomhed i det forløbne regnskabsårFremlæggelse og godkendelse af revideret årsrapportAnvendelse af overskud eller dækning af underskud i henhold til den godkendte årsrapportMeddelelse af decharge til bestyrelsen og direktionenFremlæggelse af selskabets vederlagsrapport til vejledende afstemningGodkendelse af vederlag til bestyrelsen for indeværende regnskabsårValg af medlemmer til bestyrelsenValg af revisorBemyndigelse til at erhverve egne aktierEventuelle forslag fra bestyrelse og aktionærerEventuelt"\nAd dagsordenens punkt 8.c.\nBestyrelsen foreslår, at generalforsamlingen godkender selskabets opdaterede vederlagspolitik. Vederlagspolitikken er udarbejdet i overensstemmelse med de nye krav i selskabslovens §§ 139 og 139 a og Komitéen for god Selskabsledelses Anbefalinger for god Selskabsledelse og erstatter den nuværende vederlagspolitik, inklusive retningslinjer for incitamentsaflønning, som blev vedtaget på den ordinære generalforsamling den 28. juni 2018. Den opdaterede vederlagspolitik fremgår af bilag 2 og er tilgængelig på selskabets hjemmeside.\nSåfremt den opdaterede vederlagspolitik godkendes af generalforsamlingen, vil § 12 i selskabets vedtægter vedrørende retningslinjer for incitamentsaflønning udgå i overensstemmelse med selskabslovens § 139, stk. 6. Nummereringen af de efterfølgende bestemmelser vil blive opdateret.\nAd dagsordenens pkt. 8.d.\nBestyrelsen foreslår, at generalforsamlingen bemyndiger dirigenten, med substitutionsret, til at anmelde de vedtagne beslutninger til Erhvervsstyrelsen og til at foretage sådanne ændringer, som Erhvervsstyrelsen måtte forlange for at registrere eller godkende de vedtagne beslutninger.\nVedtagelseskrav, aktiekapital, registreringsdato og stemmeret\nBestyrelsens forslag fremsat under dagsordenens punkter 8.b. skal, for at kunne vedtages, tiltrædes af mindst 2/3 af såvel de afgivne stemmer som af den på generalforsamlingen repræsenterede aktiekapital, jf. vedtægternes § 7.2. Vedtagelse af alle øvrige fremsatte forslag afgøres ved simpel stemmeflerhed i medfør af vedtægternes § 7.1.\nSelskabets samlede nominelle aktiekapital udgør DKK 95.728.730 fordelt på aktier á DKK 2,50, svarende til i alt 38.291.492 stk. aktier. Hvert aktiebeløb på DKK 2,50 giver én stemme.\nEn aktionærs ret til at deltage i en generalforsamling og til at afgive stemme fastsættes i forhold til de aktier, aktionæren besidder på registreringsdatoen. Registreringsdatoen er tirsdag den 23. juni 2020. De aktier, den enkelte aktionær besidder, opgøres på registreringsdatoen på baggrund af notering af aktionærens ejerforhold i ejerbogen samt eventuelle meddelelser om ejerforhold, som selskabet har modtaget med henblik på indførsel i ejerbogen, men som endnu ikke er indført i ejerbogen.\nCOVID-19 og rekvirering af adgangskort\nAf hensyn til den fortsatte risiko for smittespredning af COVID-19 og regeringens forsamlingsforbud opfordrer Matas til, at aktionærer ikke deltager fysisk på generalforsamlingen. Aktionærer opfordres i stedet til at udøve deres aktionærrettigheder ved at afgive fuldmagt til bestyrelsen eller ved at brevstemme forud for generalforsamlingen.\nAktionærer vil have mulighed for at følge generalforsamlingen live via webcast gennem selskabets aktionærportal på investor.matas.dk. Webcast vil være tilgængelig for alle aktionærer og kræver ikke forudgående tilmelding.\nSåfremt en aktionær alligevel ønsker at deltage fysisk på generalforsamlingen, er det en forudsætning, at der er indløst adgangskort. Selskabet gør opmærksom på, at der kan gælde begrænsninger i adgangen til de lokaler, hvor generalforsamlingen afholdes, og at disse begrænsninger kan føre til, at personer bliver nægtet adgang baseret på rejsehistorik, karantæne og/eller sygdomstegn.\nRekvirering af adgangskort kan ske senest fredag den 26. juni 2020 kl. 23.59 på en af følgende måder:\nElektronisk tilmelding gennem selskabets aktionærportal på investor.matas.dk, ellerVed indsendelse af tilmeldingsblanket, der kan downloades fra selskabets hjemmeside, investor.matas.dk. Den udfyldte, daterede og underskrevne tilmeldingsblanket sendes pr. brev til Computershare A/S, Lottenborgvej 26 D, 1. sal, 2800 Kgs. Lyngby eller indscannet pr. e-mail til gf@computershare.dk, så den er kommet frem til Computershare A/S inden fristens udløb.\nAktionærer, der ikke deltager fysisk i generalforsamlingen, har mulighed for at afgive fuldmagt til bestyrelsen eller en anden navngiven tredjemand.\nFuldmagt kan afgives senest fredag den 26. juni 2020 kl. 23.59 på en af følgende måder:\nElektronisk gennem selskabets aktionærportal på investor.matas.dk, ellerVed indsendelse af fuldmagtsblanket, der kan downloades fra selskabets hjemmeside, investor.matas.dk. Den udfyldte, daterede og underskrevne fuldmagtsblanket sendes til Computershare A/S, Lottenborgvej 26 D, 1. sal, 2800 Kgs. Lyngby eller indscannet pr. e-mail til gf@computershare.dk, så den er kommet frem til Computershare A/S inden fristens udløb.\nAktionærer, der ikke deltager fysisk i generalforsamlingen, har endvidere mulighed for at brevstemme.\nBrevstemme kan afgives senest mandag den 29. juni 2020 kl. 16.00 på en af følgende måder:\nElektronisk gennem selskabets aktionærportal på investor.matas.dk, ellerVed indsendelse af brevstemmeblanket, der kan downloades fra selskabets hjemmeside, investor.matas.dk. Den udfyldte, daterede og underskrevne brevstemmeblanket sendes til Computershare A/S, Lottenborgvej 26 D, 1. sal, 2800 Kgs. Lyngby eller indscannet pr. e-mail til gf@computershare.dk, så den er kommet frem til Computershare A/S inden fristens udløb.\nSpørgsmål fra aktionærerne\nAktionærer, der ikke deltager fysisk i generalforsamlingen, har mulighed for skriftligt at indsende spørgsmål eller indlæg forud for generalforsamlingen. Spørgsmål eller indlæg skal være selskabet i hænde senest en uge før generalforsamlingen og kan sendes til etk@matas.dk eller pr. post til selskabets adresse, Matas A/S, Rørmosevej 1, 3450 Allerød, mærket 'Investor Relations'. Selskabet vil besvare spørgsmålene i overensstemmelse med gældende lovmæssige krav og begrænsninger. Aktionærer, der deltager på generalforsamlingen, kan mundtligt stille spørgsmål til ledelsen og revisor.\nSpørgsmål til dagsorden og øvrige dokumenter til brug for generalforsamlingen m.v. kan ligeledes stilles skriftligt og skal være selskabet i hænde en uge før generalforsamlingen. Spørgsmål skal sendes til etk@matas.dk eller pr. post til selskabets adresse, Matas A/S, Rørmosevej 1, 3450 Allerød, mærket 'Investor Relations'.\nI en periode på tre uger før generalforsamlingen, inklusive datoen for generalforsamlingens afholdelse, gøres følgende oplysninger tilgængelige på selskabets hjemmeside, investor.matas.dk:\nIndkaldelsenDet samlede antal aktier og stemmerettigheder på datoen for indkaldelsenDe dokumenter, der skal fremlægges på generalforsamlingenDagsordenen og de fuldstændige forslagRevideret årsrapport 2019/20De formularer, der skal anvendes ved stemmeafgivelse pr. fuldmagt eller ved brevstemme\nFor nærmere information om, hvordan selskabet indsamler og behandler personoplysninger i forbindelse med generalforsamlingen henvises til selskabets hjemmeside, investor.matas.dk, hvor selskabets persondatapolitik - aktionærer samt fortroligheds- og databeskyttelsespolitik er tilgængelig.\nPå vegne af bestyrelsen for Matas A/S\nChef for Investor Relations & Corporate Affairs\nTlf. 48 16 55 48\nIndkaldelse til generalforsamling i Matas 30 juni 2020 inkl bilag 1 og 2


Legend of Hell | Himmelskibet\nTid til mord →\nFilm, Tyskland 2012, 80 min.\nMedv.: Karen Breece, Wayne Darrin, Martina Ittenbach, Daryl Jackson, m.fl.\nSelv om den tyske horror- og splatterfilminstruktør Olaf Ittenbach langt fra laver mesterværker i genren, har jeg egentlig længe haft et blødt punkt for hans film og været temmelig nådig over for de af dem, jeg har anmeldt. Vi taler karakterer omkring 5-6 stjerner ud af 10.\nBlack Past og The Burning Moon er ikke gode film, men for os med en svaghed for praktiske specialeffekter har de alligevel en vis underholdningsværdi. Premutos – Lord of the Living Dead er en rodet zombieaffære, der kører lidt i selvsving, men ikke mindst reddes i land af en morbid humor og et underholdende persongalleri. Og No Reason er måske lovlig prætentiøs i sin iver efter at retfærdiggøre de sadistiske usmageligheder, filmen bugner af. Sammenholdt med de forudgående titler gav den mig dog egentlig indtryk af, at selv om Ittenbach måske prøver for ihærdigt, så prøver han da trods alt, og der anes en vis udvikling i hans greb om håndværket.\nAt manden selv skriver, instruerer og står for effekterne til (og undertiden også spiller med i) sine film er måske at gabe over lige lovlig meget, men der er noget charmerende ved tanken om en sådan passion.\nAlt i alt var jeg altså ikke decideret sur på Ittenbachs bedrifter, inden jeg stødte på filmen Beyond the Limits. Første halvdel af denne var simpelt hen en grum omgang møg, hvis lige jeg sjældent har set på film. Anden halvdel hjalp på sagen og havde i sig selv udgjort en okay kort-B-film – Olaf Ittenbach er åbenbart glad for rodede, episodiske fortællinger – men helheden stod ikke til at redde.\nJeg havde i forvejen ikke det store overskud af energi i den periode, og da Beyond the Limits’ første halvdel tærede yderligere på mig, meddelte jeg min filmpusher på Himmelskibet, at jeg var for indigneret over filmen til at ville anmelde den. Derefter besluttede jeg, at det er på tide at lægge Ittenbach på hylden.\nVi spoler frem til indeværende år, hvor et anmeldereksemplar af Legend of Hell ryger min vej. Jo, det er okay; jeg er indforstået med, at den sikkert er grufuldt ringe og har med støtte fra min ”se dårlige film-buddy” Tiki, besluttet at stå ansigt til ansigt med min tyske dæmon. So treffen wir uns wieder, Ittenbach! Og vi har tænkt os at vinde over filmen, som Tiki kalder det.\nPlottet er noget med en arkæolog, Selma, der under en udgravning i Marokko finder en ældgammel portal og ditto skriftrulle. Kunsthandleren Gabriel Moses vil købe skriftrullen af hende, men det går helt galt, og Selma bliver skudt. Hun dør, blot for at genopstå i et andet liv og en anden dimension, hvor hun tilsyneladende skal hjælpe en gruppe af andre vildfarne sjæle med at lukke porten til Helvede. Og så påbegynder gruppen et togt gennem en farefuld verden befolket af diverse uhyrligheder.\nHistorien kunne være enkel og effektiv, men i Ittenbachs hænder bliver den lynhurtigt unødigt knudret. Allerede under forhistorien gør filmen sit bedste for at desorientere publikum med både tekst, oplæsning og diverse visuelle elementer, der springer frem hist og her i billedet. Da det et øjeblik efter er overstået, føler man sig næppe meget klogere. Det bliver desværre ikke bedre gennem resten af filmen.\nHovedpersonerne dør i deres respektive tidsaldre, og genopstår selvfølgelig derefter i den mystiske verden for at slutte sig sammen i kampen mod Helvedes horder, og selvfølgelig skal vi belemres med uelegante spring i tid og sted for at se, hvordan de kom af dage. Det føles knap så meget som et plot og mere som en vekslen mellem tåbelige dialoger og uinvolverende splatterorgier. Læg dertil, at Legend of Hell hverken er filmet eller klippet på en måde, der gør den særligt overskuelig. Til gengæld er lydsiden på solidarisk vis elendigt mixet, så den visuelle del ikke skal sidde alene og kukkelure i den tekniske skammekrog. Filmens scener udspiller sig gumpetungt og uden skyggen af nærvær og nerve, for efterfølgende belejligt at forlade éns sind, og de løbende pædagogiske forklaringer formår aldrig at skabe en større mening i galskaben; dét ville som et minimum kræve, at man interesserede sig.\nSkuespillerne har intet at arbejde med i henseende til hverken manuskript eller talent. De leverer deres karakterer, som om de har fået besked på at spille et stykke bølgepap, og jeg kunne ikke være mere ligeglad med dem. Hvis dette er niveauet for menneskeheden, så til Helvede med lortet!\nFilmen igennem genlød stuen af opgivende suk, mens Tiki og jeg pinagtigt vred os i sofaen og flere gange undervejs overvejede at smide håndklædet i ringen. For når Olaf Ittenbach ikke engang prøver, hvorfor skulle vi så? I sidste ende vandt så vi over filmen. Hvis man kan kalde dét en sejr. Som Tiki efterfølgende (og med et fuldstændig dødt blik i øjnene) udtrykte det, ville han i bagklogskabens klare lys have foretrukket lunken puddelhundelort ned ad ryggen.\nMen er der da slet intet godt at sige om Legend of Hell? Nej, det er der faktisk ikke. Dette er et 80 minutters kulsort, isnende vakuum, der vil opsluge noget af din sjæl, hvis du lægger den i afspilleren, og findes der vitterlig et Helvede, spiller forestillingen med garanti på repeat i den inderste cirkels største biografsal. Men når produktet samtidig udsender nogle billeder og lyde, der tilsammen kan være at forveksle med det, nogle kalder en film, kommer jeg desværre ikke uden om at tildele den en karakter, om så bare den laveste af slagsen.\nNu er det sjældent, jeg anvender de yderste dele af karakterskalaen, men i dette ekstreme tilfælde vil jeg gøre en undtagelse og gå skridtet videre …\nKarakter: ½ stjerne ud af 10.\nAnmeldt af Ruben Greis i Himmelskibet 41\nDette indlæg blev udgivet i Film og tagget Another World Entertainment, Himmelskibet nr.41, Ruben Greis. Bogmærk permalinket.


Hvordan ser jeg tv på min Nokia Smart Phone | YouSee Community\nJeg vil gerne se tv via min Nokia Windows phone\nDer er ingen App indeholdende TV og via internet explorer kører det ikke!\nInput ønskes tak :-)\nJeg tager jeres feedback med videre til rette afdeling.\nBåde hvad angår de rosende ord for TDC Play Musik, og så forvirringen mht. TDC Play Film og serie på en Nokia Smart Phone.\nJeg vil og så gerne hoppe med på vognen, jeg er en af dem der er hoppet i med samlet ben og købte en Nokia Lumia 930, og nu har jeg så fået en fin mail, med at jeg kan se film og serie uanset hvor jeg er.\nMen det passer så ikke helt for hvis jeg skal kunne se det lige gyldigt hvor jeg er så skal jeg slæbe min 17 tommer bærbar med mig og det gider jeg ikke, og jeg er ikke interesseret i at købe en tablet eller iphone bare for at kunne se tv. Synes I burde gøre jeres kunder opmærksomme på den forskelsbhandling der er hos jer.\nI stedet for at oprette en ny tråd om dette vil jeg hægte mig på denne.\nFor at sige det mildt er det under al kritik at TDC vælger at ignorere/tilsidesætte egne kunder som køber en mobil i reklamerer med på forsiden. "Køb denne super telefon - vi understøtter den ikke til fulde!".\nJa, musik virker glimrende derpå. I mine øjne faktisk bedre end i Android app'en.\nSpørgsmålet er om TDC tør lette låget for hvor mange mobilkunder de har på Windows Phone platformen? Her snakker jeg både ved TDC og Yousee da det må være rimeligt at antage udviklingen foregår fælles.\nVi understøtter ikke Windows Phones på TV og Film-delen i TDC Play. Det virker fint fra PC, iPhone, Android og tablets - men vi understøtter ikke Windows Phones.\nApp'en er simpelthen ikke udviklet til Windows Phones - som jeg skrev før, så kan jeg ikke udelukke, at det vil komme i fremtiden, selvom jeg ikke tror det.\nHvad er årsagen til at jeg ikke kan tilgå hjemmesiden og anvende tdcplay fra min smartphone med Windows når jeg fint kan i min explorer browser fra en pc?\nBurde det ikke være det samme? Eller har TDC lagt en begrænsning ind ?\nJeg tror det ikke, men det kan godt være, at det vil blive en mulighed i fremtiden - det er dog ikke noget, at du skal regne med.\nSom det er i øjeblikket, så er det kun muligt at høre TDC Play musik på Windows Phones.\nTak for svar. Jeg er da ked af at høre at jeg ikke kan anvende rdcplay fra min almindelige browser på en windows phone. Kommer det? Og hvornår? Jeg har ikke interesse i at høre musik. Det gør jeg på anden vis. Ønsker bare mobilitet og adgang til en service som jeg betaler for at kan anvende på andre medier... Kan jo fint anvende tdcplay som jeg har abonnement på (TDC Home Trio...) på min pc. Mobiliteten er jo et vigtigt parameter for mig og burde vel også være det for jer som leverandør. Venlig hilsen Carsten\nDet er ikke muligt at hente TDC Play app'en TV & Film til Windows Phone.\nDet er kun muligt at afspille TDC Play musik fra en Windows Phone, hvis TDC Play er med i mobil-abonnementet.\nDer kan læses mere om TDC Play og Windows Phones i vedhæftet link:


Se med i filmen her, hvor jeg fortæller om en mand, der kom til kropsterapi hos mig for at bryde et dårligt mønster, som han var faldet tilbage i. Igen, desværre.\nHans dårlige mønster var, at han arbejdede for meget, fordi han ville lave sit arbejde til perfektion. Selvom han vidste med sit hoved, at han var dygtig til sit job, havde havde svært ved at undslippe perfektionen – fordi han var bange for, at omverdenen skulle opdage, at han ikke var dygtig nok. Eller god nok.\nKender du det her med at være faldet tilbage i et mønster, som du gerne vil bryde? – Det kan være et mønster, der handler om noget andet end perfektion, fx spisevaner, søvnrytmer, konflikter eller noget helt andet.\nHvorfor kan man bryde et dårligt mønster – og så falde tilbage?\nDårlige mønstre er ofte et værn mod at føle noget, som vi ikke ved, hvordan vi skal håndtere. I eksemplet i filmen har manden et dårligt mønster med perfektion for at værne sig mod at føle frygten for ikke at være god nok.\nNår vi håndterer det dårlige mønster fremfor den følelse, som forårsager mønstret, risikerer vi at falde tilbage i mønstret. Især hvis vi er pressede på andre fronter.\nDet handler om, at vi er mennesker. Vi har en kapacitet, som kan favne en vis mængde. Når vi overskrider vores kapacitet, så falder vi tilbage på vores automat-reaktioner. Og dermed tilbage i det dårlige mønster.\nMed kropsterapi arbejder vi med følelsen, der forårsager mønstret. Det giver et stærkere fundament for at bryde mønstret.\nKropsterapi for dårlige mønstre og årsagen bag mønstret\nI kropsterapien kan vi komme bag om følelser, som vi med vores hoveder ikke kan forstå. Eller ikke har set. Men følelser, som er der alligevel. Som i filmen, hvor manden havde en frygt, som han med sit hoved ikke forstod – fordi han rent rationelt ved, at han er virkelig dygtig til sit job. Han har jo netop perfektioneret sine kompetencer gennem mange år.\nDen kropsterapeutiske vej til følelserne går gennem et arbejde med de spændinger, som de fortrængte følelser manifesterer sig igennem samt et arbejde med vejrtrækningen. Det handler om at finde ind til det, som vi undgår at føle. Og det handler om at se det i øjnene, gå ind i det og trække vejret med den følelse.\nNetop det at se følelsen, kalde den ved dens rette navn, gå ind i den og trække vejret, er det, der har potentialet til at ændre mønstret. Fordi følelsen mister sin magt, når vi mærker, at vi ikke går i stykker af den. Så har vi ikke længere brug for det dårlige mønster til at værne os mod at føle den.\nJeg oplever ofte, at mine klienters fantasi om, hvordan det at se sine følelser i øjnene overgår virkeligheden. Med det mener jeg, at vi forestiller os, at det er en værre oplevelse end det er, når vi gør det.\nDet knytter sig smerte til at se følelserne i øjnene. Men husk på, at smerten er der alligevel og at vi bruger ressourcer på at værne os fra at føle den.\nMin erfaring er, at det er et meget smukt og forløsende øjeblik, når vi tør se følelsen i øjnene. Og at der opstår noget helt andet på den anden side. Fordi følelsen har mistet sin magt og giver plads til noget andet. Noget bedre. Noget livsfuldt.\nVil du bryde et dårligt mønster med kropsterapi?\nVil du vide mere om at bryde et dårligt mønster med kropsterapi?\nDu kan læse om, hvordan mine klienter har brugt kropsterapi til at ændre på dårlige mønstre i deres liv:\nLæs om Peter, der fandt en ny vej til at trives i sine relationer\nLæs om Stephanie, der slap sine bekymringer og derfor fandt et nyt overskud til være den mor, hun ønsker at være\nLæs om Peder, der arbejdede sig ud af gamle, svære følelser med kropsterapi, der stod i vejen for det, som han drømmer om\nLæs om Anders, der slap en gammel vrede i kropsterapien og fik mere plads til kærligheden\nLæs om Camilla, der med kropsterapi fandt indre ro og styrke til at nyde et travlt arbejdsliv\nDu kan også høre en god podcast om at mærke efter her: Podcast på Podimo


Flere tusind lyn over Danmark: Her var uvejret værst | BT Vejret - www.bt.dk\n13. jun. 2019 - 6.13\nSe i videoen den voldsomme regn og nogle af de kraftige lynnedslag der onsdag nat ramte københavnsområdet. Video: Byrd/Jacob Gren\nTusindvis af lyn glimtede over hele landet onsdag aften. Regnen væltede ned, og flere steder var der skybrud.\nDMI anslår, at der i luften over Danmark blev registreret et sted mellem 3.000 og 4.000 lyn i forbindelse med tordenvejret.\n»Det var et større system, der passerede, så der var forholdsvis mange lyn,« fortæller vagthavende meteorolog fra Danmarks Meteorologiske Institut (DMI) Henning Gisselø til B.T. torsdag morgen.\nHan understreger dog, at det er et skøn. Det præcise tal er nemlig ikke opgjort endnu.\nFlere tusinde lyn glimtede over Danmark onsdag aften, da et kraftigt uvejr ramte landet. Billedet er hentet i arkivet og viser et uvejr over København ved en tidligere lejlighed. (Arkivfoto) Foto: Kristian Juul Pedersen\nOg ingen gik fri, da det kraftige uvejr onsdag aften ramte Danmark. Over hele landet faldt der masser af nedbør, og lyn og torden buldrede fra himlen.\nFlere steder var det så heftigt, at der var tale om lokale skybrud.\nDet var særligt slemt i den østlige del af landet, og navnlig hovedstadsområdet blev hårdt ramt.\nMeteorologen forklarer, at lynene kom i et bælte fra Langeland, over Fyn og op til vest for Aalborg. Især den østlige del af Falster, Østsjælland og København blev ramt.\n(Arkivfoto) Foto: JAKOB DALL\nMange steder i Jylland faldt der mellem 15 og 16 millimeter, og i København nåede man lige nøjagtig over skybrudskriteriet flere steder.\nHer var det særligt Rødovre, Hvidovre, Vallensbæk og Nørrebro, der faldt mest.\n»Det var heftigt, da det stod på, men det var hurtigt overstået igen, så det blev ikke til de store mængder nedbør.«\nNetop som uvejret var værst over Storkøbenhavn, gik DMI's hjemmeside ned. Det er endnu uvist, hvad de tekniske problemer skyldes, forklarer meteorologen, men teknikere arbejdede på højtryk og fik siden op at køre igen efter en god times tid.\nDet voldsomme vejr gav også travlhed hos politi og redningsberedskabet.\nI flere politikredse var der meldinger om lynnedslag i bygninger, mindre brande og trafikale problemer.\nI Københavns Lufthavn blev en 58-årig mandlig medarbejder ramt af lynet. Han blev kørt til behandling på hospitalet, men meldes torsdag morgen uden for livsfare.\nHeldigvis melder DMI om en nogenlunde pæn torsdag med chancer for sol og mindre byger ud på eftermiddagen.\nDansk festival druknede i regn


hvordan man opbygger en by iglo , når strømmen slukkes\nHvad sker der , når strømmen slukkes , og du bor i byen ? Du har ikke en pejs eller træ . Du kan ikke bygge en indendørs brand sikkert for varme . Dit svar er den urbane iglo . Børnene vil elske denne og lære en vigtig overlevelse færdighed samtidig\nTæpper eller ark\nBorde eller stole .\nEt urbant iglo er for varme , når strømmen slukkes . Det er nemt og en god måde at underholde din familie i løbet af koldere tider . Dine børn vil elske at "lege " dette spil alt imens lære at overleve . Skridt man skal samle et par stol eller rydde din spisestue tabellen . Flyt alt fra toppen af det og stolen væk fra det .\nSaml et par tæpper og drapere over bordet , indtil den er helt dækket til gulvet . Det gør en slags telt .\nSaml alle andre puder, tæpper og puder og kram under bordet . Arranger så du har et sted at lægge ned på toppen af alle .\nDen lille plads vil give ekstra varme fra kropsvarme og gulvbelægning vil yde beskyttelse fra et koldt gulv . Inde skal du sørge for at bevæge sig rundt i starten for at varme op i rummet . Du kan klippe frem og tilbage , flytte dine arme i cirkler og synge .\nInde i iglo du bør have en lommelygte , batteri radio og snack mad . For vand eller væsker bære flasker med lukning hætter . Du ønsker ikke at spilde noget på din covers, fordi det vil være sværere at holde varmen , hvis du er våd .\nKun forlade bordet, når det er for varmt eller natur opkald . Du kan tage i bøger eller spil med dig for underholdning . Med denne type byer overlevelse ly du kan leve i flere dage og holde varmen . For ekstra varme bruge en nødsituation reflektor tæppe du kan købe i enhver camping afdeling . Det giver varme på samme måde ved at reflektere kropsvarme .\nØv dit oprettet cirka en gang om måneden med bordet eller stolen og endda i sofaen . Find hvad der er bedst for dig eller din familie , før katastrofen sker .\nGiv en åbning for alle at bruge . Dette holder varmen i.\nBliv positivt , selvom du er nødt til at synge for dig selv .\nLyt til meddelelser .\nHvis der er en brand eller bygningen bliver usikre derefter forlade .\nSørg for at du har nok frisk luft .\nAldrig nogensinde tænde en ild indeni.\nhvordan man korrekt fjerner forurenet handsker\nhvordan man kan forebygge luftforurening\nhvordan man laver en helt naturlig førstehjælp kit\nLæs mere: hvordan man kan tale med 9-1-1 afsender\nLæs mere: hvordan man kan undgå BPA i plast


EU forlanger 2,9 millioner kroner af Messerschmidt efter fusk med fonde - TV 2\nEU forlanger 2,9 millioner kroner af Messerschmidt efter fusk med fonde\n9. maj. 2016, 17:57 Opd. 9. maj. 2016, 20:23\nHer er Messerschmidts kontroversielle EU-video\nAlternativet har en 'antiracistisk' plan\nRosenkilde erkender at der er for mange små grønne partier\nSammenholdet i Alternativet er stærkere end nogensinde før\nI hvilket land ville et svin vælge at blive opdrættet?\nRosenkilde: - Personsager har fyldt for meget\nRosenkilde: - Om du kalder det socialisme eller ej, det må du selv om\nSiddique: - Alle partier burde være grønne partier\nSiddique vil have blasfemiparagraffen genindført\nSikandar Siddique: - Jeg vil ikke kaste med mudder på nogen\naf Keld Vrå Andersen & Mette Stender Pedersen\nEuropa-Parlamentet vurderer, at Morten Messerschmidts kampagner var valgkamp. Derfor vil de have pengene tilbage.\nDansk Folkepartis Morten Messerschmidt skal formentlig betale 2,9 millioner kroner tilbage til EU.\nI hvert fald er indstillingen fra Europa-Parlamentets generalsekretær, Klaus Welle, netop blevet vedtaget af Europa-Parlamentets præsidium. Det erfarer TV 2.\nMillionkravet kommer, efter en ekstern revision af Messerschmidts to EU-fonde, Meld og Feld, afslører rod i regnskaberne og misbrug af EU-midler for flere millioner kroner.\nSelv siger Morten Messerschmidt, at han ikke har gjort noget forkert, og at der er tale om ”politisk chikane” fra EU-systemets side.\nMesserschmidt afviser beskyldninger om misbrug: Det er grove sager\nOvenfor kan du se en af de videoer, som kravet om tilbagebetaling handler om.\nDen viser, at fondspengene for eksempel er brugt til at føre kampagne for Dansk Folkeparti og til annoncer, der anbefalede et nej ved EU-afstemningen om det danske retsforbehold i 201 - selv om det fremgår klart af reglerne, at pengene ikke må bruges på netop kampagner ved en national folkeafstemning.\nI afgørelsen lægger Europa-parlamentets præsidium vægt på, at støttepenge fra de to EU-kritiske fonde netop er brugt imod reglerne.\nEU: Fondspengene er ej partistøtte\nEuropa-Parlamentets generalsekretær fremlagde i sidste uge en rapport, hvor han argumenterede for, at Morten Messerschmidt og Dansk Folkeparti har brugt penge i strid med reglerne:\nEn kampagne i april sidste år fik støtte, fordi den ifølge MELD havde til formål at ”øge opmærksomheden omkring den kommende afstemning”. Men Europa-Parlamentet noterer sig, at kampagnens slogan var ”Bevar retsforbeholdet – Bevar Danmark. Sig nej til EU-partiernes fiflen med de danske forbehold. Mere Danmark – mindre EU. Det er muligt”.\nIfølge Europa-Parlamentet er det tydeligvis ”et slogan, der klart udtrykker, HVORDAN man skal stemme” og altså mere var en kampagne om, hvad man skal stemme end en oplysningskampagne.\nRapporten noterer sig også, at kampagnens annoncer indeholdt billeder af Morten Messerschmidt og Dansk Folkepartis formand Kristian Thulesen Dahl og på den måde var ”indirekte støtte til et nationalt politisk parti”, hvilket er i strid med reglerne.\nRapporten kritiserer samtidigt, at annoncerne er udformet, så det ser ud, som om Dansk Folkeparti – i hvert fald delvist – står bag, selvom det er MELD, der har betalt og står bag kampagnen.\nMorten Messerschmidt Foto: Jens NÃ¸rgaard Larsen / ScanpixDanmark\nMeldte sig ud i protest\nSagen om muligt misbrug af EU-midler har længe trukket overskrifter og skabt splid internt i Dansk Folkeparti. I oktober valgte et af Dansk Folkepartis medlemmer af Europaparlamentet, Rikke Karlsson, at melde sig ud af partiet i protest mod, at hun ikke kunne få lov til at se regnskaberne fra MELD og FELD.\n- Vi har allesammen en interesse i at skabe mere tillid til vores europaparlamentarikere og til hele det her projekt, så vi kan får et ordentligt samarbejde i Europa. Og det kan den her beslutning måske være med til at skabe, sagde Rikke Karlsson til TV 2 i sidste uge, efter indstillingen fra generalsekretæren var kommet offentligt frem.\nEks-DF'er afslørede Messerschmidts EU-misbrug: Politik er beskidt\n"Det er kafkaske tilstande"\nMorten Messerschmidt, der har stået som formand for MELD og FELD, mener til gengæld, at kravet om tilbagebetaling mest af alt er et forsøg på chikanere ham og Dansk Folkeparti politisk.\n- Europa-Parlamentets præsidium – som altså består af mine politiske modstandere – skal sidde og sige: ”Okay, er det her noget vi skal kritisere eller ej”. Og man vælger netop at tilsidesætte den upolitiske vurdering. Og jeg ved da godt, hvordan SFs, Socialdemokraternes og Konservatives venner i Europa-Parlamentet vil afgøre den her sag. Men det betyder ikke, at vi lægger os ned, Jeg må sige, at jeg synes det her minder mere om kafkaske tilstande, end om et egentligt parlament, sagde Morten Messerschmidt til TV 2 i sidste uge.\nHvad er de omstridte fonde?\nKrav om millioner fra MELD og FELD\nAfstemning Foto: Scanpix\nMorten Messerschmidt Foto: Scanpix Denmark\nMargrete Auken glad for afsløring af misbrug af EU-kroner: Vi er allesammen under mistanke\nMesserschmidt taget i misbrug af EU-midler


Lesbiske Herrer Homoseksuel Porno / Gay Porno\nLesbiske herrer homoseksuel porno\n19/04/2018\tForest Foos Leave a comment Gay massage\nnedsættelse af en kommission til belysning af homoseksuelles situation i sam- . ningen for Bøsser og Lesbiske i kommissionen forestået udarbejdelsen af "Træk "Vennen" (april ) blev da også den gnist, som udløste den såkaldte porno- 41 s. ill. En række hyldestdigte for kærligheden til "en ung nordisk herre". jul Se også: Vildt angreb mod Wozniacki og co: Lesbiske hele bundtet! - Jeg bliver mest bare ked Jeg tænker, at det er sværere at springe ud hos herrerne. For hvorfor skulle der ikke være homoseksuelle der? Men snakken i deres . Multimillionær på porno: Knaldede 21 timer i træk · VM 1 time siden. Den Store Sædelighedssag: Heksejagten på den homoseksuelle mand sættes ind. underklassens unge hanskøger til borgerskabets rige herrer som været fokus på den mandlige homoseksualitet, sættes lesbiske kvinder der er tilhængere af fri porno, fri prostitution og fri seksualitet, og så dem, der tværtimod vil...\nHomoseksualitet forekommer således også i dyreriget. Der har godt nok været gang i de små grå hjerneceller hos Katrine Blauenfeldt, man kan næsten fornemme det- hvad skal jeg dog nu finde på at skrive på min blog. Altså, dem der er bøsser og lesbiske kommer jo aldrig til at opleve det be´dste der kan opleves.. Tjen penge på dine designs. Nyhedsbrevet, der giver dig inspiration, guides samt tips og tricks til rejsen en gang om ugen.\njun »Mange lesbiske kvinder føler sig meget isolerede navnlig hvis de tilhører et er kvinder»eller mænd, der er porno- eller sexafhængige og blot er på der skriver om homoseksuelle emner, mener Beatrix Campbell ikke. sep I spidsen for homo- og indvandrerkritisk parti: Lesbisk spidskandidat Oveni i hendes homoseksualitet kommer, at Alice Weidel oprindeligt er Verdenskrigs sejrherrer'. . Multimillionær på porno: Knaldede 21 timer i træk. apr Heteropornografer udveksler billeder, følepornografer vel følelser? . Hvoromend jeg forstår at lesbiske om og med hinanden bruger lebbe som på samme nedsættende måde, så som lesbisk eller homoseksuel kvinde.\nMan har viljen og friheden til at være hvem man vil og er i Danmark, og derfor skal man ikke tage hensyn til andres mening og følelser. Langærmede shirts til babyer. Egentlig mener jeg spørgsmålet er lidt åndsvagt men da indlægget trods alt bærer præg af en vis seriøsitet,så vil jeg da gerne svare på det. Sådan kommer du af med dem. Er det skatteborgerne der tvinges til at betale for kloning? For tre uger siden forbød Madrids konservative borgmester organisationerne at opføre en musikscene på Chueca-pladsen.\nStore patter gratis film homoseksuel porno\nKbh escort homoseksuel porno\nEscort gay frække but


Databeskyttelse - Vejen Kommune\nPå denne side kan du læse om, hvordan Vejen Kommune behandler personoplysninger og om de registreredes rettigheder.\nFor at vi kan levere vores kommunale services og ydelser, har Vejen Kommune brug for at behandle personoplysninger. Det gælder oplysninger om både borgere, foreninger, virksomheder, ansatte og samarbejdspartnere. Vejen Kommune er ansvarlig for den behandling af personoplysninger, som finder sted i kommunen. Når Vejen Kommune behandler dine oplysninger, har vi stort fokus på, at oplysningerne behandles sikkert, og ikke kommer til uvedkommendes kendskab.\nPå denne side finder du overordnet information om behandling af personoplysninger i Vejen Kommune, herunder hvilke rettigheder du som borger, medarbejder eller enkeltmandsvirksomhed har og oplysninger om kommunens databeskyttelsesrådgiver.\nHvis du har spørgsmål til kommunens håndtering af dine persondata, er du velkommen til at kontakte vores databeskyttelsesrådgiver (DPO).\nNår du skriver til kommunen\nVejen Kommune er ansvarlig for behandlingen af dine personoplysninger. Vi behandler de fremsendte oplysninger om dig, når vi behandler din henvendelse.\nVores behandling af personoplysningerne sker på baggrund af:\nDatabeskyttelsesforordningens art. 6 stk. 1. litra c og e (almindelig oplysninger)\nDatabeskyttelsesforordningens art. 9, stk. 2, litra f (følsomme oplysninger)\nDatabeskyttelseslovens § 8, stk. 1 og 2, nr. 3 (strafbare forhold)\nDatabeskyttelseslovens § 11 (cpr)\nDe oplysninger, som vi behandler om dig, vil blive slettet efter 5 år eller evt. senere, hvis det er nødvendigt på grund af fortsat sagsbehandling er nødvendigt at opbevare oplysningerne længere tid.\nHvilke oplysninger behandles om dig?\nI forbindelse med kommunens faktiske forvaltningsvirksomhed og kommunens sagsbehandling vil det være nødvendigt at behandle en række oplysninger om dig. Nogle oplysninger henter kommunen fra andre offentlige myndigheder eller fælles registre. Eksempler kan være indkomstoplysninger, SKAT, BBR mv. Andre informationer beder vi dig om at oplyse, når du eksempelvis ansøger om en ydelse eller service.\nDu har altid ret til at få at vide, hvilke oplysninger kommunen behandler om dig og hvorfra vi henter oplysninger om dig i forbindelse med dine services og ydelser i kommunen. Det enkelte fagområde skal oplyse det til dig i forbindelse med eksempelvis en ansøgning om en service eller ydelse.\nHvor længe behandles personoplysningerne\nNår kommunen behandler personlige oplysninger om dig og gemmer dem i forbindelse med vores arbejde, er der forskellige retningslinjer for, hvor længe vi gemmer dem. Det afhænger af de regler, der er for journalisering og opbevaring på de forskellige områder. Vejen Kommune følger KL’s anbefalinger vedrørende journalisering.\nInden for visse fagområder skal vi aflevere dine sager og informationer til arkiv, før vi må slette dem. Det bliver reguleret af arkivloven.\nVejen Kommune skal oplyse dig om, at der sker behandling af dine personoplysninger, og hvad behandlingen indebærer. Hvis Vejen Kommune selv indhenter personoplysninger, skal du oplyses om, hvor personoplysninger stammer fra.\nDu kan bede om indsigt i, hvilke personoplysninger Vejen Kommune behandler om dig. Dette skal være med til at sikre din mulighed for at tjekke, at det er de korrekte personoplysninger, Vejen Kommune behandler, samt at de behandles lovligt.\nBlanket til anmodning om indsigt.\nDu har ret til at få urigtige personoplysninger om dig selv rettet. Som offentlig myndighed er Vejen Kommune imidlertid underlagt en pligt til at dokumentere det grundlag, som en afgørelse eller en anden beslutning i sin tid blev truffet på.\nDet betyder, at kommunen i almindelighed ikke må fjerne oplysninger, når de først er indgået i en sag. Derfor beholder man de oprindelige, men måske forkerte personoplysninger af hensyn til dokumentationspligten. De korrekte personoplysninger tilføjes imidlertid sagen.\nHvis du har ret til at få begrænset behandlingen, må vi fremover kun behandle personoplysningerne – bortset fra opbevaring – med dit samtykke, eller med henblik på, at retskrav kan fastlægges, gøres gældende eller forsvares, eller for at beskytte en person eller vigtige samfundsinteresser. Arkivformål er at betragte som vigtige samfundsinteresser.\nNår personoplysninger behandles i kommunen, er der en begrænset adgang til at få slettet sine personoplysninger. Kommuner er nemlig blandt andet underlagt reglerne om notatpligt, journaliseringspligt, samt reglerne om arkivering.\nRetten til at blive glemt og dermed til at få slettet sine personoplysninger gælder heller ikke i de tilfælde, hvor den fortsatte behandling af personoplysningerne er nødvendig for, at Vejen Kommune kan varetage sine opgaver som offentlig myndighed.\nDu har i visse tilfælde ret til at gøre indsigelse mod Vejen Kommunes ellers lovlige behandling af dine personoplysninger. Vejen Kommune vil vurdere, om indsigelsen er berettiget eller ej.\nDu kan gøre brug af dine rettigheder ved at henvende dig til vores DPO på dpo@vejen.dk eller på telefon 7996 6034.\nPå lige fod med alle andre offentlige myndigheder har Vejen Kommune en databeskyttelsesrådgiver (DPO), som skal holde øje med, at kommunen håndterer persondata på lovlig og sikker vis.\nHvis du har spørgsmål til vores håndtering af dine persondata, er du velkommen til at kontakte vores databeskyttelsesrådgiver. Du kan også kontakte databeskyttelsesrådgiveren, hvis du har en mistanke om, at kommunen har lækket persondata eller på anden måde krænket fortroligheden i håndteringen af dine eller andre personers data. Databeskyttelsesrådgiveren vil i disse tilfælde undersøge din henvendelse nærmere og kontakte den respektive afdeling.\nDu kan forvente, at din henvendelse vil blive besvaret inden for 3 hverdage. Du kan kontakte DPO’en på dpo@vejen.dk eller 79 96 60 34. Hvis din henvendelse indeholder personfølsomme oplysninger anbefales det, at du skriver sikkert via e-boks.\nØnsker du at klage over kommunens behandling af dine personoplysninger, kan du til enhver tid klage til Datatilsynet.\nLæs mere om klageadgang på Datatilsynets hjemmeside\nKommunens databeskyttelsesrådgiver (DPO) er ikke klageinstans i forhold til eventuelle klager over kommunens håndtering af personoplysninger. Det skyldes, at databeskyttelsesrådgiveren ikke kan træffe afgørelser.\nKommunens brug af foto og video\nVejen Kommune følger Datatilsynets anbefalinger om beskyttelse af personoplysninger i forbindelse med anvendelse af fotos og videoer, herunder reglerne i databeskyttelsesforordningen.\nDu kan læse om offentliggørelse af billeder i Vejen Kommunen i Standard for offentliggørelse af billeder.\nAlle institutioner i Vejen Kommune udarbejder i løbet af 2020 egne retningslinjer for, hvordan institutionen behandler billeder, herunder offentliggørelse. Kontakt derfor den enkelte institution, hvis du ønsker at kende mere til institutionens behandling af billeder med genkendelige personer.\nVejen Kommunes standard for offentliggørelse af billeder\nFormålet med standard for offentliggørelse af billeder\nFormålet med Vejen Kommunes standard for offentliggørelse af billeder og video-materiale er at sætte rammerne for, hvornår der kan ske offentliggørelse af billeder med identificerbare personer. Ønsket er, at borgerne ved, hvornår de kan forvente, at Vejen Kommune offentliggør sådanne billeder.\nBaggrunden for standard for offentliggørelse af billeder\nEt billede, hvor der er afbilledet identificerbare personer, indeholder personoplysninger, hvorfor behandling af billedet, herunder offentliggørelse, er omfattet af reglerne i databeskyttelsesforordningen. Reglerne gælder også, selv om det ikke fremgår nogen steder, hvem personen på billedet er.\nNår Vejen Kommune offentliggør et billede med identificerbare personer, er det afgørende, at der er et behandlingsgrundlag (en hjemmel) for offentliggørelsen.\nVejen Kommune har hjemmel til at offentliggøre et billede med genkendelige personer, hvis ét af følgende forhold gør sig gældende:\n1. Offentliggørelse af billedet er nødvendig af hensyn til udførelse af en opgave i samfundets interesse.\n2. Offentliggørelse af billedet henhører under offentlig myndighedsudøvelse.\n3. Personen på billedet har samtykket til offentliggørelsen.\nAd. 1) Offentliggørelse af billeder i samfundets interesse\nVejen Kommune kan offentliggøre et billede med identificerbare personer, hvis offentliggørelsen er nødvendig af hensyn til udførelsen af en opgave i samfundets interesse.\nFor at afgøre, om offentliggørelse af et billedet falder inden for en af kategorierne, er det nødvendigt med en vurdering af billedets karakter.\nI dette afsnit opstilles rammerne for, hvornår Vejen Kommune vurderer, at offentliggørelse af et billede med identificerbare personer generelt er nødvendig af hensyn til udførelsen af en opgave i samfundets interesse.\nBeskrivelsen af de billedkategorier, som kan offentliggøres uden samtykke, er med til at skabe en ensartet praksis for offentliggørelse af billeder i kommunen. Ønsket er at skabe klarhed for borgerne om, hvilke kategorier af billeder, de kan forvente, kommunen offentliggør uden samtykke.\nFor at offentliggørelsen af et billede kan siges at være nødvendig af hensyn til samfundets interesse må motivet på billedet have en vis karakter. I Vejen Kommune lægges der vægt på, at billeder, som offentliggøres på baggrund af samfundsinteresse, fortæller borgerne om udviklingen og nye tiltag i Vejen Kommune. Derudover kan der være tale om motiver, som giver borgerne indblik i de folkevalgte politikeres arbejde, samt giver borgerne mulighed for at følge med i større begivenheder i kommunen.\nPå baggrund af ovenstående kriterier vil følgende kategorier af billeder kunne offentliggøres med grundlag i samfundets interesse:\nBilleder taget ved større offentlige arrangementer\nBilleder taget ved arrangementer, hvor borgmesteren og andre politiske repræsentanter er til stede\nBilleder taget i forbindelse med indvielses- og åbningsarrangementer\nBilleder taget i forbindelse med begivenheder med lokal- og nationalhistorisk interesse\nAd. 2) Offentliggørelse af billeder som henhører under offentlig myndighedsudøvelse\nSom offentlig myndighed har Vejen Kommune er lang række opgaver, som kommunen gennem lovgivningen er forpligtet til at udføre. For at være i stand til at løse opgaverne på en kvalificeret måde, kan offentliggørelse af billeder være nødvendig. I de konkrete tilfælde vil behandlingen af billeder ske, som led i myndighedsudøvelsen og behandlingen vil være hjemlet i den konkrete faglovgivning, der arbejdes efter.\nEt eksempel på offentliggørelse af billeder som led i myndighedsudøvelsen kan være dokumentation af aktiviteter, som foregår i en daginstitution, hvor offentliggørelsen af billederne har til formål at informere kommunens borgere (herunder forældrene) om, hvordan myndigheden varetager opgaven.\nEt andet eksempel på offentliggørelse af billeder som led i myndighedsudøvelsen er, når et botilbud gennem brug af billeder informerer pårørende om, hvad beboerne laver.\nDet vil altid bero på en konkret vurdering, hvorvidt et billede kan offentliggøres som led i myndighedsudøvelsen, og formålet med offentliggørelsen vil altid være i fokus.\nNår Vejen Kommune offentliggør billeder som led i myndighedsudøvelsen, må det kun ske på ”platforme og medier”, hvor Vejen Kommune har det fulde dataansvar. Det gælder således både ophængning på fysiske lokationer og offentliggørelse på digitale platforme, som f.eks. AULA. Det betyder samtidig, at Vejen Kommune ikke kan offentliggøre billeder som led i myndighedsudøvelsen på sociale medier mv, hvor der er delt dataansvar (f.eks. Facebook og Instagram). Offentliggørelse af billeder på sådanne medier vil kræve samtykke.\nAd. 3) Offentliggørelse af billeder på baggrund af samtykke\nVejen Kommune vil altid kunne offentliggøre et billede, hvis offentliggørelsen beror på samtykke. Ved offentliggørelse på baggrund af samtykke har personen på billedet givet lov til offentliggørelsen.\nNår offentliggørelsen sker på baggrund af samtykke, skal samtykket leve op til de krav, der findes i databeskyttelsesforordningen. Det helt grundlæggende krav til samtykket er, at det skal være indgået frivilligt og på oplyst grundlag. Det er vigtigt, at de, der underskriver samtykkeerklæringen, ved, hvad de skriver under på. Borgeren skal derfor ved indhentelse af samtykke have præcis information om formålet med fotograferingen.\nI de tilfælde, hvor Vejen Kommune ønsker at offentliggøre billeder flere steder, skal borgeren kunne vælge, hvilke steder man ønsker at give samtykke til offentliggørelse.\nSamtykkeerklæringer skal altid indeholde information om, at samtykket kan trækkes tilbage.\nSamtykket bør være skriftligt, da det er Vejen Kommune, som skal kunne dokumentere, at samtykket foreligger.\nOffentliggørelse sker altid på baggrund af en konkret vurdering\nSelv om Vejen Kommune har et behandlingsgrundlag for offentliggørelsen af et bestemt billede, vil der altid blive foretaget en konkret vurdering af det enkelte billede, inden der sker offentliggørelse. I denne vurdering er det afgørende, at de personer, der er på billedet, ikke med rimelighed kan føle sig udstillet, udnyttet eller krænket. Alderen på personen på billedet bliver også taget i betragtning, da der tages ekstra hensyn til børn. I vurderingen af billedet ses der på, hvilke eventuelle indvirkninger eller konsekvenser en offentliggørelse kan have for de borgere, der er på billedet.\nHvis et billede indeholder følsomme oplysninger om den eller de borgere, der er på billedet, offentliggør Vejen Kommune ikke billedet uden samtykke fra den eller de pågældende. Det kan f.eks. være religiøse symboler, åbenlyse tegn på sygdom eller strafbare forhold.\nOpfyldelse af oplysningspligt\nDet følger af databeskyttelsesforordningen, at de registrerede (personerne på billedet) har ret til at vide, når der bliver behandlet oplysninger om dem. Oplysningspligten medfører, at Vejen Kommune skal sørge for, at den eller de borgere, der er på billedet, er vidende om, at kommunen påtænker at offentliggøre billedet, så de har mulighed for at reagere, f.eks. ved at gøre indsigelse imod det.\nFor offentliggørelse af billeder, hvor samtykke er behandlingsgrundlaget, vil opfyldelse af oplysningspligten ske samtidig med, at borgeren giver samtykke til offentliggørelsen. Målsætningen er derfor, at samtykkeerklæringerne opfylder formkravene til opfyldelse af oplysningspligten, som fremgår af databeskyttelsesforordningens artikel 13.\nFor så vidt angår billeder, hvor behandlingsgrundlaget er offentliggørelse af hensyn til en opgave i samfundet interesse eller henhører under myndighedsudøvelsen, er opfyldelse af oplysningspligten mere udfordrende, da kommunen ikke nødvendigvis har egentlig kontakt med personerne på billedet og måske heller ikke ved, hvem personerne er.\nI forbindelse med konkrete arrangementer, hvor Vejen Kommune tager billeder, vil vi derfor i videst muligt omfang give oplysning herom f.eks. i forbindelse med tilmelding, på opslåede plakater ved indgangspartier, på kommunens hjemmeside mv. Derudover er det hensigten, at denne standard skal bidrage til forståelsen af, hvornår der kan ske offentliggørelse af billeder.\nIndsigelse og håndtering heraf\nDet følger af databeskyttelsesforordningen, at enhver person, der behandles oplysninger om, har ret til at gøre indsigelse mod behandlingen.\nSom det fremgår ovenfor, offentliggør Vejen Kommune kun billeder, hvor der er et behandlingsgrundlag, og hvor det i øvrigt vurderes, at personerne på billedet ikke udstilles. Vælger en borger alligevel at rette henvendelse, fordi denne ønsker at gøre indsigelse mod offentliggørelse af billedet og ønsker det slettet, så er det den generelle standard i Vejen Kommune, at ønsket imødekommes, og billedet slettes.\nBehandling af billeder i Vejen Kommunes institutioner\nAlle institutioner i Vejen Kommune udarbejder deres egne retningslinjer for behandling af billeder i institutionen, herunder offentliggørelse.\nOffentliggørelse af billeder på brochurer og andet skriftlig materiale\nDet er standarden i Vejen Kommune, at der ikke sker offentliggørelse af billeder med borgere fra Vejen Kommune i trykte brochurer og andet skriftligt materiale rettet mod offentligheden. Når der udarbejdes denne type materiale, anvendes modelbilleder.\nOffentliggørelse af billeder af ansatte\nVejen Kommune offentliggør ikke billeder af kommunens ansatte i arbejdsmæssig henseende uden samtykke.\nVideregivelse af billeder til pressen\nVejen Kommune kan videregive billeder til pressen f.eks. i forbindelse med pressemeddelelser, hvis billederne falder ind under kategorien af billeder, som kan offentliggøres i samfundets interesse.\nVejen Kommunes byrådsmøder bliver livestreamet og sendt på kommunens hjemmeside. Dette sker som et led i at sikre åbenhed omkring møder i Vejen Byråd. Livestreaming vil være et supplement til den offentlige adgang til byrådssalen, som gælder i forbindelse med byrådsmøderne.\nSom tilhører i byrådssalen vil du kunne fremgå på optagelserne i forbindelse med livestreamingen. Behandling af billeder og film med fysiske personer er behandling af personoplysninger. Dermed kan dine personoplysninger behandles i forbindelse med livestreamingen, hvorfor Vejen Kommune er forpligtet til at give følgende oplysninger:\nBehandlingen af personoplysningerne finder sted med hjemmel i databeskyttelsesforordningens artikel 6 stk. 1, litra e og på baggrund af den beslutning, der er truffet i Vejen Byråd 10. december 2019 om livestreaming af byrådsmøder. Behandling af oplysninger om politisk overbevisning sker med hjemmel i databeskyttelsesforordningens artikel 9, litra e, hvorefter behandling af følsomme personoplysninger kan ske, når oplysningerne er tydeligt offentliggjort af den registrerede selv.\nOptagelserne vil blive sendt på Vejen Kommunes hjemmeside. Optagelserne vil være tilgængelige på kommunens hjemmeside i op til 13 dage. Herefter vil optagelserne blive slettet.\nVejen Kommune er ansvarlig for den behandling af personoplysninger, der finder sted i forbindelse med live streamingen. Hvis du har spørgsmål hertil, kan du kontakte Vejen Kommune v. chefkonsulent Anja Maarslet, amaa@vejen.dk, 79 96 60 27.\nHar du generelle spørgsmål til behandlingen af dine personoplysninger, kan du kontakte Vejen Kommunes databeskyttelsesrådgiver (DPO), Simone L. Reindl, dpo@vejen.dk eller 79 96 60 34.\nDPO Simone Lynge Reindl\nSend Digital Post til DPO'en


Stugor - Barban-Kujici, Kroatien | dansommer\nHem » Kroatien » Istrien » Barban » CIL275\nStugor - Barban-Kujici, Kroatien\nI hjertet af Istrien, i den lille by Kujici, ligger denne halvdel af et landhus, der er omgivet af en velholdt have med mange istriske planter og pyntegenstande. Huset er opdelt i to boligenheder med separate indgagne, men forbundet af en dør i huset. Nyd ferien på verandaen, slap af med en bog i skyggen af træerne. Slap af i solen ved den herlige udendørs swimmingpool og nyd en skøn forfriskende drink. Rasas nærliggende bugt ligger godt beskyttet for vinden og er perfekt for dem der ankommer med båd og gerne vil udforske landet fra søsiden. Her venter der ikke kun frisk luft, landlig levevis og god mad, men også muligheder for ridning samt vandre- og mountainbikeruter. På Istriens østkyst afløser bugter stenstrande og omvendt. Til disse skønne strande er der kun ti minutter i bil. Særligt interessant er de omkringliggende små steder som Krnica og Rakalj, hvor der i sommerperioden er forskellige arrangementer som f.eks. fiskerfestival. Jeres ejer informerer jer gerne om, hvor I kan købe biodynamiske produkter.


Avl » HORSECONSULT\nChipmærkning af heste og mærkningspladser\nAvlsvurdering af hingste. Sygdomme i kønsorganerne\nDe hjælper Dig med det gode landboliv, hold af heste og ridesport\nVindekilde Container Service til rideskoler og hestepensione...\nHestefolkets leverandører: De hjælper Dig med det gode landb...\nMer' om hesteavl\nEksteriørvurdering og kåring af hingst med smal hov?\nHingstekåring: Jeg har en dejlig 1 1/2 år LIF godkendt lipizzanerhingst, som jeg håber kan komme til bedømmelse og kåring i Tyskland, når han er fire år. Hans højre forhov er en del smallere end de andre. Hvor meget har det betydning for en eventuel kåring?\nPintoer. Indianernes skønne brogede heste\nPintoer stammer fra Indianernes Mustanger. Pintoer er skønne brogede heste og ponyer avlet udfra ét af de 3 avlsprogrammer i Dansk Pinto Forening: Pinto Sportstype (Sports-Pinto), Pinto-Araber eller Barok-Pinto.\nMin hoppe er umulig at ride, når hun er i brunst. Kan jeg forvente denne opførsel igen og igen, og hvor ofte og hvor længe ad gangen? Få dyrlægens svar ….\nThe National Stud i Newmarket opstod i 1916, hvor admiral Hall Walker gav hele hans avlsbesætning til nationen på betingelse af, at man købte hans avlscenter i Irland. Besætningen bestod af 43 hopper fra nogle af de bedste britiske blodlinjer.\nLameller til løsdrift med beslag og skinner, 130 cm åbning / Sæt


Om WiOGA – Wioga\nMed WiOGA udlever jeg min store drøm om at designe unikke smykker til kvinder i alle aldre.\nSiden jeg var 14 år har jeg designet smykker og jeg har altid elsket processen i det. I 2016 startede jeg WiOGA hvor jeg designet og produceret smykkerne selv.\nWiOGA blev startet i en tid, hvor jeg var i sorg over min mands død, han døde af kræft i 2014 og jeg blev alene med mine to små børn som dengang var 3 og 5 år. Det var en rigtig god terapi og bruge min kreativitet igennem den svære tid.\nJeg laver ikke kollektioner, men laver mine design når jeg får ideerne så der vil løbende komme nye design. Jeg bruger meget tid på mine design og de betyder meget for mig, de er lavet med stor passion og kærlighed.\nI april 2019 åbnede jeg min egen smykke butik i Hørsholm, det har været en stor drøm der er gået i opfyldelse og det er dejligt, at få besøg af mine kunder og se glæden i deres øjne når de køber deres smykker hos mig.\nI dag producere jeg ikke selv smykkerne, men jeg har fundet et rigtig godt sted i Kina, der gør det for mig.\nAlle materialerne i WiOGAS smykker er 14 karat guldbelagt 925 sterling sølv.\nWiOGA repræsenterer enkelhed, blød romantik og vild ekstravagance, som tilsammen giver en fin balance mellem klassisk, rå og casual stil og skaber et signaturisk udtryk.\nInspirationen kommer fra gadebilledet, rejser og i den kreative proces med at sammensætte de forskellige materialer.


Henrik Stubkjær: Kirken har ansvar og opgave i flygtningekrisen | Kristeligt Dagblad | Hvis ikke vi som kirke taler de nødstedtes sag og i praksis også er med til at tage hånd om dem og deres liv, så svigter vi kirkens Herre, mener biskop Henrik Stubkjær\nKronik 18.09.15 Kl. 22:30\nHvis ikke vi som kirke taler de nødstedtes sag og i praksis også er med til at tage hånd om dem og deres liv, så svigter vi kirkens Herre, mener biskop Henrik Stubkjær\nHenrik Stubkjær, generalsekretær i Folkekirkens Nødhjælp, stiller op til bispevalg i Viborg.Her fotograferet i hjemmets køkken i Haslev.\nVi befinder os midt i den største flygtningekrise siden Anden Verdenskrig. Millioner er på flugt fra en grusom borgerkrig i Syrien. Tusinder er på flugt i Sudan og Sydsudan, i Afghanistan og i en række mellemøstlige lande, hvor de også tvinges fra hus og hjem på grund af lige så bestialske borgerkrige.\nDertil skal så endvidere lægges millioner af ”klimaflygtninge”. Mennesker, der tvunget af klimaforandringerne må forlade deres hjembyer og områder, fordi det ikke længere er muligt at leve der på grund af oversvømmelser eller ekstrem tørke. Disse klimaflygtninge tælles i dag slet ikke med som flygtninge, idet de ikke passer ind i de bestående flygtningedefinitioner.\nMillioner af flygtninge befinder sig i nærområderne, som er ved at gå i knæ i forsøget på at skaffe mad og husly til de mange børn, voksne og ældre.\nAllerede for over et år siden var forholdene i Libanon kaotiske. Over en million syrere er flygtet over grænsen ind i Libanon, som er et land med omkring fire millioner indbyggere. Mange af flygtningene er kristne og kurdere eller andre minoriteter, som var de første ofre i borgerkrigen.\nJeg besøgte flygtningelejre langs grænsen til Syrien. Lejrene er egentlig gamle lejre til statsløse palæstinensere, som nu må finde husly til de nye flygtninge. Der var rum, hvor der boede 20 mennesker uden nogen form for privatliv. Der var folk, som boede i gamle ruiner, i garager og i halvfærdige huse.\n”Vi skal hjælpe i nærområderne,” lyder det igen og igen. Ja, det er rigtigt. Vi gør det også og har gjort det i flere år. Men presset overstiger kapaciteten. Der er nærområder, som for længst er fyldt - ja, overfyldt i ekstrem grad.\nDerfor bevæger flygtningene sig nu imod Europa i et desperat håb om at finde sikkerhed og livsmuligheder her for sig selv og deres børn. I de seneste uger har vi set flygtningene krydse grænsen til Danmark. Vi har set dem vandre på vore veje, angste og udmattede - kæmpende for at nå dertil, hvor de tror, de vil blive hjulpet. Og nu må hjælpen også intensiveres her hos os.\nI en nødsituation, som vi ser nu, må en kristen evangelisk-luthersk kirke reagere. Gør den det ikke, er det slet ikke nogen kristen kirke. For kernen i det kristne evangelium er kærlighed. Og kærlighed kan kun forstås i relationer.\nVi er som mennesker Guds skabte - og sat i en relation til både Gud, som vores skaber og opretholder, og til vores medmennesker. Vi skal elske Gud af hele vores hjerte og vores næste som os selv. Guds kærlighed til mennesker er en kærlighed, der går hele vejen. Gud gav sig selv for at frelse os. Hans kærlighed viste sin styrke i påsken, hvor den overvandt både ondskab og død.\nKlarest er betydningen af det udtrykt i 1. Johannesbrev. (kapitel 4, vers 7-11): ”Mine kære, lad os elske hinanden, for kærligheden er af Gud, og enhver, som elsker, er født af Gud og kender Gud. Den, der ikke elsker, kender ikke Gud, for Gud er kærlighed. Derved er Guds kærlighed blevet åbenbaret iblandt os: at Gud har sendt sin enbårne søn til verden, for at vi skal leve ved ham. Deri består kærligheden: ikke i at vi har elsket Gud, men i at han har elsket os og sendt sin søn som et sonoffer for vore synder. Mine kære, når Gud har elsket os således, skylder vi også at elske hinanden.”\nEvangeliets udgangspunkt er altså Guds kærlighed til mennesker. Den kærlighed kan vi ikke holde for os selv. Den vil ud, og den vil deles. Bønnen og den kristne spiritualitet er netop en søgen ind i dette Guds rum, hvor vi møder kærligheden, og hvor vi så får sparket ud i verden igen: Gå så ud og del kærligheden med andre!\nKærligheden er gudsforholdets essens. Derfor er det, at dommen over den manglende omsorg for de nød-lidende, som den skildres i domslignelsen fra Matthæusevangeliet, bliver så absolut.\nMen samtidig ligger der også det i relationen mellem Gud, mig og mit medmenneske, at den kærlighed, vi giver videre til andre, ikke er noget, vi præsterer af egen kraft og kan bryste os af. Nej det, vi gør, er egentlig blot det, vi bør gøre - give den kærlighed videre, som vi har modtaget!\nMennesket retfærdiggøres ikke af gode gerninger, men kun gennem Guds kærlighed, som er ny over os hver eneste morgen, vi vågner. Derfor kan Jesus også sige: ”Tag mit åg på jer, og lær af mig, for jeg er sagtmodig og ydmyg af hjertet, så skal I finde hvile for jeres sjæle. For mit åg er godt, og min byrde er let.”\nOmsorgen for vores medmennesker giver altså ingen ”point i den store bog”. Det er at gøre, hvad vi skylder at gøre. Derfor er det hykleri at stille sig op og prale med ens bedrifter. Samtidig er det også ulideligt at blive hjulpet af folk, som - idet de hjælper - tydeligt signalerer, at de mener, de gør gode gerninger.\nDet var netop, hvad Luther også gjorde op med, da han hængte teserne op på kirkedøren i Wittenberg. Han gjorde op med afladshandelen og den udbredte gerningsretfærdighed, som havde grebet kirken. I forhold til Gud spiller gerningerne ingen rolle, for vi gør kun det, vi skylder at gøre.\nHer er der kun troen - den tro, som lader sig gribe af Guds kærlighed. ”For i det åbenbares Guds retfærdighed af tro til tro - som der står skrevet: 'Den retfærdige skal leve af tro'.” (Romerbrevet kapitel 1,vers 17).\nLuther gør altså op med gerningerne som en vej til frelse. Men han gør på ingen måder op med kærlighedens forpligtelse til at yde omsorg for mennesker i nød. Denne omsorg dirigerer Gud gennem både det verdslige regimente og det åndelige regimente. Her er Luther pragmatisk, for Gud er for ham jo øverste instans for begge regimenter, og det er da også sigende, at omsorgen for de fattige, i den første lutherske kirkeordinans i Danmark fra 1537 placeres under kirken.\nNår Luther taler om kirkens diakoni, altså den praktiske omsorg for medmennesker, så tager han ofte udgangspunkt i nadveren. I sin tidlige sermon om nadver fra 1519 skriver han således: ”Så må mit hjerte da give sig hen i kærlighed og lære, at dette sakramente er et kærlighedens sakramente, og ligesom der skænkes dig kærlighed og bistand, således må du igen vise Kristus kærlighed og bistand ved at hjælpe hans trængende brødre.”\nDette er et ansvar, som tilfalder den enkelte, men det er også et ansvar, vi som kirke må forholde os til. Luther selv gør det blandt andet i en prædiken til Stefansdag i 1523, hvor han tilskynder kirkerne i Wittenberg til at oprette diakonater og inddele byen i områder, så omsorgen kan organiseres effektivt.\nAt kirken også har et ansvar i den situation, hvor mennesker på flugt banker på vores dør, det er for mig indlysende. Og det er lige så indlysende, at det ikke har noget at gøre med, at kirken så blander sig i flygtningepolitikken, som det tilfalder vore politikere at udforme.\nHvis ikke vi som kirke taler de nødstedtes sag og i praksis også er med til at tage hånd om dem og deres liv, så svigter vi kirkens Herre.\nKirken skal ikke blande sig i kvotefordelinger og placeringer og internationale løsninger i de lande, som skaber flygtningene - det har vi vore politikere til. Men kirken skal holde politikerne og os alle fast på vores ansvar og på håbet midt i det håbløse.\nVi tror på Jesus Kristus, flygtningebarnet


Kronologisk eller kompetence CV | Dit Talerum\nHome » Tanker og principper » At skrive jobansøgning og CV » Kronologisk eller kompetence CV\nEt CV kan grundlæggende opdeles i to måder at skrive på\nDet kronologiske CV hvor du beskriver, hvordan dit livsforløb har været på arbejdsmarkedet i ‘omvendt kronologisk orden’, dvs. det seneste står først\nKompetence CV’et hvor du fremhæver, hvad du kan byde ind med i forhold til det, virksomheden efterspørger\nBegge typer CV indeholder både kompetencer og kronologisk orden … forskellen ligger i, hvorledes du vælger at præsentere dig\nHvornår skal jeg anvende hvad …\nDet kronologiske CV er nemt at overskue for modtageren og fungerer godt for dig, der har mange års erfaring på arbejdsmarkedet, og hvor der er en sammenhængende rød tråd i dine ansættelser, og hvor du har haft længere ansættelser indenfor den type arbejde, du søger.\nEt kompetence CV er særlig godt til at fremhæve dine erfaringer på en overskuelig måde. I kompetence CV’et kan du vælge kun at indsætte relevante stillinger og erfaringer frem for at sætte fokus på, hvor du har været ansat og hvor længe. Kompetence CV’et kan være det bedste for dig, hvis du ønsker at skifte branche, ikke har særlig meget relevant erfaring eller har haft mange projektansættelser/korte ansættelser.\nDet kronologiske CV er det mest anvendte CV, og det mest kendte blandt arbejdsgivere.\nDet kronologiske CV bliver ofte foretrukket, da det giver et enkelt og overskueligt overblik til arbejdsgiveren, der hurtigt kan skimme dine erfaringer. CV’et er nemt at læse, da strukturen er velkendt.\nI det kronologiske CV redegør du for din uddannelse, job og erfaringer i omvendt kronologisk rækkefølge. Det kronologisk CV fungerer godt for dig, der har solid relevant erfaring at skrive ind i CV´et og ikke har mange huller.\nUlempen ved det kronologiske CV er, at det kan være svært at finde de relevante kompetencer, da de står under hvert erfaringspunkt. Samtidig kan CV’et hurtigt se tomt ud, hvis der ikke er megen erfaring etc. at trække på, og der kan let komme fokus på evt. huller, når datoerne står kronologisk.\nHvorledes skrives det kronologiske CV\nEn god måde er at begynde med at skrive sine personlige data.\nSkriv derefter lidt om dig selv og hvorfor du passer ind i jobbet du søger. Evt. anvend nogle af de samme nøgleord, som virksomheden har skrevet i deres opslag. Ved uopfordret ansøgning kan du anvende nogle af virksomhedens værdier.\nSom det næste vælger du din erhvervserfaring eller uddannelse – hvad der er mest relevant, og sætter det i omvendt kronologisk rækkefølge. Skriv ansættelsesperioden eller uddannelsesperioden i årstal, navn på arbejdsplads/skole og din stillingsbetegnelse.\nUnder hver aktivitet beskriver du kort de mest væsentlige opgaver, resultater og erfaringer. Det gør dine kompetencer tydelige for arbejdspladsen.\nHvis du har mange små ansættelser bag dig, der ligger tilbage i tiden, kan du overveje at slå dem sammen under én overskrift.\nEt kompetence CV - også kaldet et funktionsopdelt CV, da der udvælges kompetencer, der skal sættes fokus på. Et kompetence CV er glimrende til personer, der har store huller i deres CV, gerne vil skifte branche eller f.eks. har haft mange korte ansættelser.\nEn god måde at gøre arbejdsgiveren opmærksom på ens kompetencer og hvorfor man er kandidat til stillingen, selvom ens baggrund måske er anderledes.\nEn ulempe ved kompetence CV'et kan være, at arbejdsgiveren ikke kender denne type CV særlig godt, og derfor kun ser på den opstillede erfaring. Samtidig kan det være svært for arbejdsgiveren præcis at se, hvor god du er til de kompetencer, du opstiller.\nFordelen er, at du opstiller dine kompetencer samlet, og derfor skal arbejdsgiveren ikke lede efter dine kompetencer gennem flere ansættelser.\nHvordan skriver man et kompetence CV\nBegynd dit kompetence CV med dine personlige data.\nSkriv derefter lidt om hvorfor du er interesseret i jobbet, og hvorfor du er kandidat til jobbet med dine kompetencer. Skab en rød tråd i dine erfaringer, og beskriv hvorfor du er motiveret og interessant for stillingen, hvis du f. eks. ønsker at skifte retning fra der, hvor du er nu.\nBeskriv herefter alle de kompetencer, du mener er relevante for jobbet, du søger. Gå gerne i dybden på 3-5 kompetenceområder, du mener er de vigtigste for jobbet. Under hver kompetence, beskriver du hvilken erfaring du har på området. Husk at fatte dig i korthed.\nEvt. kan du supplere kompetencerne med en liste over dine ansættelser, uddannelser, kurser mv. i omvendt kronologisk rækkefølge. På den måde har læseren stadig mulighed for at bevare et overblik, som ellers kan være ulempen ved et kompetence CV.


Elizabeth Maria Zajac -\nElizabeth Maria Zajac\nFødt: 27 september 1966\nDødsdag: 22 august 2018\nDet er med stor sorg i vore hjerter at vi har mistet vores fantastiske mor og mormor. Hun var en fighter, og hun mistede aldrig hverken troen eller håbet. Hun er en inspirationskilde for os alle. Hun tænkte altid på alle andre før sig selv, og når hun intet overskud havde, fandt hun det altid til alle andre.  Hun var en fantastisk mor, mormor, søster og veninde. Og vi vil altid mindes hende med glæde ❤ I stedet for blomster kan der gives et bidrag til Elizabeth’s bisættelse på reg nr: 7621 konto nr: 0002154793 eller mobilepay: 27606418\nKære Maria og Dennis Jeg er kondolere tabet af jeres fantastiske mor. Det gør mig frygtelig ondt. Søs var et godt menneske og har hjulpet os meget. Vi har jo bla. Hendes sofa, og alle de ting hun har lavet til Ida. Jeg er glad for jeg har været så heldig at stifte bekendskab med søs. Himlen er blevet en stjerne rigere, men jorden har mistet et vidunderligt menneske. Hilsen Rasmus\nMaria og Melia\nJeg kondolerer med tabet af din mor, Dennis. Hilsen Carina\nKondolere rigtig mange gange med jeres mor og mormor. Jeg håber I finder styrken til at komme igennem denne svære tid sammen ❤\nSender jer alle varme tanker i denne svære tid?\nKondolerer og sender varme tanker til de efterladte❤\nKondolerer kære Dennis & Maria Jeres mor var et dejligt menneske. Hun vil bestemt aldrig blive glemt.\nKondolerer med tabet af jeres elskede Mor og Mormor ❤?\nKære Elizabeth børn og barnebarn... Vil sende mine dybeste medfølelse og i er vores tanker .. Jeg gik i skole med jeres mor/mormor på Frydenlunds skolen og hun var altid smilene og glad og fuld af liv ved at hun har kæmpet og at hun elsket sine børn rigtig højt.. Har kun gode minder med Elzabeth og vi var i den samme mødregruppe da hun have fået Maria som er 20 dage ældre ind min søn og hun bar alt det når man havde brug for hende ære være hendes minde Elizabeth Maria Zajac\nVibeke meldgaard Sørensen\nMerete K. Andersen\nKondolere med tabet af jeres mor??❤


Interval grillet kotellet med urte-couscous » Grill & Kokkerier\nEfter at have siddet og knoklet med min eksamensopgave det meste af dagen, så tillod jeg mig selv en lille overspringshandling i dag. Vejret er jo så skønt, så jeg tog en gåtur rundt i området og bl.a. forbi et lille skovområde/krat vi bor i nærheden af. Mit håb var at finde nogle ramsløg, men dem var der ingen af desværre. Til gengæld var der nogle flotte bøgeskud jeg plukkede med hjem. Der var også en masse skvalderkål, men da vi har rigeligt at det i haven også, ja så vil jeg hellere plukke det der.\nJeg tænkte at jeg kunne lege moderne med de smarte og lave lidt Ny Nordisk Mad med ting jeg fandt i naturen. Jeg er dog ikke fanatisk, så inspirationen til maden er nok mere fusion end dansk/nordisk i denne omgang. Retten er egenligt ganske simpel.\nEn omgang store couscous blev blanceret i lidt smør og derefter kogt til de var møre (læs på pakningen hvordan de skal tilberedes). Lige inden de blev serveret, så blev de rørt med strimler af bøgeskud (blade), skvalderkål skud og en smule persille.\nDesuden så skrællede jeg et syrligt æble og skar det i fine små tern som også blev blandet i couscous. Det hele blev drysset med noget fantastisk tomat granualt jeg havde med hjem fra vores Wien tur i påsken (Den kommer der nok mere om på bloggen på et tidspunkt). Skvalderkål giver nærmest en seleriagtig smag og står fint i kontrast til de syrlige æbletern. Bøgebladene (som desværre bliver lidt fesen-grønne når de varmes) giver en mild nøddesmag der forstærker den milde smag af smør som couscous’en fik under smørblanceringen.\nTIP: Når man bruger skvalderkål og bøgeblade i maden, så skal man være opmærksom på kun at bruge de helt små nye skud. Så snart de bliver lidt ældre, så blive de grove, hårde og kraftige i smagen.\nDer skulle selvfølgelig også gang i grillen i det gode vejr. Derfor havde jeg en times tid i forvejen gourmetsaltet et par store koteletter på skæft. Under det fine navn “groumetsaltning” gemmer sig egenligt blot den teknik at man salter kødet jævnt og så lader det trække. Dette giver mere smag til kødet og jeg synes også det bliver mere saftigt. Biologerne kunne sikkert give en fin forklaring om hvordan det er det osmosiske tryk der trækker væske frem og tilbage gennem cellevæggene for at udligne salten. En ting er sikkert! det har langt flere positive egenskaber end når folk siger at man ikke må salte kødet inden stegning fordi det skulle trække væske ud. Fødevarestyrelsen har lavet en fin rapport omkring dette: Stegning af kød – Myter, fakta og nye metoder. Koteletterne blev, ud over alt og peber, drysset med en piri-piri chili blanding som er en smule stærk, men uden at det er for dominerende.\nNår jeg griller sådan en kotellet så er det næsten altid intervalstegt/intervalgrillet. Jeg giver den først 2 minutter på hver side ved direkte grillning over kullene (de må gerne være drønvarme). Så kommer de af og trækker 4-5minutter, for derefter at få yderligere 2min på hver side ved mere moderat varme. Da disse var nogle 4cm tykke koteletter, så fik de yderligere 2minutters trækketid af grillen og yderligere 1minutter på grillen.\nDet lyder måske meget omstændigt, men forskellen er virkeligt slående. Kødet bliver så saftigt at det sprøjter når man skærer i det første gang. Ikke noget med vindtørre koteletter som hvor mor lavede dem – nej her får man virkeligt saftigt og mørt kød ud af det. Har du ikke allerede prøvet at intervalstege, så bør du prøve det næste gang du får mulighed for det.\n#bøgeskud #couscous #kotellet #persille #piri-piri #skvalderkål #smør intervalstegning #tomatgranulat


Brian Laudrup: Hareides systemskifte hjælper Eriksen - Avisen.dk\nChristian Eriksen skal måske vænne sig til at svare på, hvorfor det gik så godt for Danmark i stedet for som tidligere primært at skulle prøve at forklare, hvorfor han ikke spiller lige så godt på landsholdet som for Tottenham. (Foto: Foto: Lars Poulsen/Polfoto)\nBrian Laudrup tror, at landstrænerens 3-5-2-system vil hjælpe Christian Eriksen til at blomstre på landsholdet\n29. marts 2016 12:35\nChristian Eriksen viste i venskabskampen mod Island bedre spil for Danmark end oftest set, og tirsdag aften mod Skotland kan Tottenham-profilen lægge yderligere alen til den løfterige start under Åge Hareide.\nBrian Laudrup mener, at den nye landstræners foretrukne 3-5-2-system vil hjælpe det bedste frem i Danmarks stærkeste offensive kort.\n- Du vil se andre spillere på midtbanen prøve at lave alt det hårde arbejde, alt det beskidte arbejde og lade Christian Eriksen gøre, hvad han er bedst til, siger Brian Laudrup til BBC Scotland.\nHan fremhæver Eriksens teknik, overblik og skudstyrke.\n- Han viser hver uge i England med Tottenham, hvor god en spiller kan kan være.\n- Jeg tror, at med det nye system, med den måde Hareide sætter sit hold op, vil han gerne give Christian Eriksen så meget frihed som muligt, siger Brian Laudrup.\nChristian Eriksen har inden aftenens kamp spillet 58 A-landskampe for Danmark. I en alder af blot 24 år.


Stort udvalg af hundesenge til din bedste ven - DigiShop\nStort udvalg af hundesenge til din bedste ven\nDet er naturligvis vigtigt, at vores hunde sover godt, og dette kan du blandt andet sikre ved at købe den helt rette hundeseng eller hundekurv. Har du dog startet din søgen på en ny hundeseng til din bedste ven, er der altså flere faktorer, du skal tage højde for, hvis du ønsker at finde den absolut bedste hundeseng til netop din hund. Det er nemlig forskelligt fra hund til hund, hvilke behov og præferencer, der skal tages højde for, og derfor er markedet for hundesenge også stort, således der bliver tilbud hundesenge til ethvert behov. Er du således på udkig efter en ny hundeseng til din hund? Så kan du lige her gå på opdagelse i et stort udvalg af hundesenge.\nHundesenge – skab trygge rammer for din hund\nDer er således nogle hunde, der foretrækker hundesenge, som minder om små huler. I sådanne hundesenge føler de sig nemlig trygge, og når de føler sig trygge, kan de bedre slappe af, når de skal sove. Der er derimod også nogle hunde, der foretrækker blot at ligge på et tæppe. Ved et ligge på et tæppe, opnår hunden nemlig en kølig underflade, hvilken for nogle hunde har en afslappende effekt. De fleste hunde har dog én ting til fælles – de ønsker blot hundesenge, der er bløde og behagelige at ligge i eller på, hvorfor dette går igen hos de fleste hundesenge på markedet. Udvalget af hundesenge spænder bredt, således du har mulighed for at imødekomme netop din hunds behov. Derudover findes der naturligvis hundesenge, der er skræddersyet til store såvel som små hunde, så en chihuahua eksempelvis ikke skal ligge i en hundeseng, der er lavet til en Grand Danois.\nHundesenge giver hunde et frirum\nDu undrer dig måske over, hvorfor hundesenge er så vigtige. Det er dog ikke blot, fordi din hund skal ligge blødt og behageligt, når den sover. Det er nemlig ligeså meget, fordi den skal have en behageligt sted, hvor den kan gå hen og slappe af i ro og fred – altså et frirum, hvor den ikke vil blive forstyrret. Hundesenge giver således hunde mulighed for at kunne trække sig tilbage efter behov, hvorfor du også med stor fordel kan lære dine børn, at hunden altså har ”helle”, når den befinder sig i sin hundeseng.